CELEX: 32016Y0604(01)
Language: sk
Date: 2016-03-21 00:00:00
Title: Rozhodnutie Európskeho orgánu pre bankovníctvo, ktorým sa stanovuje referenčná sadzba podľa prílohy II k smernici 2014/17/EÚ (smernica o hypotekárnych úveroch)

4.6.2016   
            
            
               SK
            
            
               Úradný vestník Európskej únie
            
            
               C 199/8
            
         Rozhodnutie Európskeho orgánu pre bankovníctvo, ktorým sa stanovuje referenčná sadzba podľa prílohy II k smernici 2014/17/EÚ (smernica o hypotekárnych úveroch)
   (2016/C 199/07)
   RADA ORGÁNOV DOHĽADU EURÓPSKEHO ORGÁNU PRE BANKOVNÍCTVO
   so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (1) (ďalej len „nariadenie“ a „orgán EBA“), najmä na jeho článok 8 ods. 1 písm. j),
   so zreteľom na smernicu Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov týkajúcich sa nehnuteľností určených na bývanie a o zmene smerníc 2008/48/ES a 2013/36/EÚ a nariadenia (EÚ) č. 1093/2010 (2), najmä na jej prílohu II časť B oddiel 4 odsek 2 a časť B oddiel 6 odsek 4,
   keďže:
   
               (1)
            
            
               Podľa článku 14 ods. 2 smernice 2014/17/EÚ individualizované predzmluvné informácie, ktoré sa majú spotrebiteľom poskytovať predtým, ako je spotrebiteľ viazaný akoukoľvek zmluvou o úvere alebo ponukou, sa musia predložiť na Európskom štandardizovanom informačnom formulári (ďalej len „formulár ESIS“), ako sa stanovuje v prílohe II k tejto smernici.
            
         
               (2)
            
            
               Podľa časti B oddielu 4 odseku 2 a oddielu 6 odseku 4 prílohy II k smernici 2014/17/EÚ sa vo formulári ESIS musia v prípade variabilnej úrokovej sadzby úveru uviesť názorný príklad ročnej percentuálnej miery nákladov a názorný príklad maximálnej výšky splátok. Výpočet oboch týchto názorných príkladov musí byť v prípade, ak nie je stanovený maximálny limit úrokovej sadzby úveru, a v prípade, ak veriteľ nepoužíva externú referenčnú sadzbu, založený na referenčnej sadzbe, ktorú určí príslušný orgán alebo EBA (ďalej len „referenčná sadzba EBA“).
            
         
               (3)
            
            
               Referenčná sadzba EBA má byť jednoduchá, ľahko použiteľná a reprezentatívna. Stanovením tejto sadzby prostredníctvom vzorca sa má zabezpečiť, že reprezentatívnosť sadzby sa časom nebude meniť, a má sa ním umožniť náležité zohľadnenie vnútroštátnych okolností. Vzorec treba obmedziť na niekoľko verejne dostupných údajov, aby sa tým zabezpečilo, že bude ľahko použiteľný a jednoduchý.
            
         
               (4)
            
            
               V prípade scenárov, ak sa externá referenčná sadzba používa na výpočet úrokovej sadzby úveru sa lehoty pre základnú sadzbu majú riadiť lehotami stanovenými v prílohe II k smernici 2014/17/EÚ. Predtým ako veriteľ poskytne spotrebiteľovi formulár ESIS, sa preto referenčná sadzba EBA má stanoviť podľa základnej sadzby na 20 rokov.
            
         
               (5)
            
            
               Nato aby bol vzorec reprezentatívny, má sa opierať o základnú sadzbu platnú pre členský štát, v ktorom spotrebiteľ dostane k dispozícii formulár ESIS. Základnou sadzbou má byť hlavná refinančná sadzba Európskej centrálnej banky (ďalej len „ECB“) pre členské štáty používajúce euro ako svoju menu a refinančná sadzba národnej centrálnej banky (alebo rovnocenná národná centrálna parita) pre iné členské štáty. Tieto sadzby vytvoria referenčnú sadzbu, ktorá je zodpovedá miestnemu trhu s hypotekárnymi úvermi. Úplné historické údaje o týchto sadzbách sú k dispozícii pre všetky členské štáty. Keďže sú však historické údaje o hlavnej refinančnej sadzbe ECB k dispozícii len od 1. januára 1999, ako najskorší dátum pre začiatok historického obdobia sa má určiť 1. január 1999. Tento najskorší deň začatia sa má týkať formulárov ESIS poskytovaných vo všetkých členských štátoch, aby sa zabezpečilo, že sa v celej Európskej únii bude používať rovnaké historické obdobie.
            
         
               (6)
            
            
               Vo vzorci sa má pripustiť, že úroková sadzba úveru bude čiastočne odrážať náklady na financovanie, ktoré zastupujú informácie o refinančnej sadzbe, a to aj prostredníctvom zohľadnenia najnižšej základnej sadzby za predchádzajúcich 20 rokov.
            
         
               (7)
            
            
               Keďže vzorec tvorí časť názorného príkladu, postačí, ak veritelia aktualizujú základnú sadzbu každý rok.
            
         
               (8)
            
            
               Aby sa zabezpečilo, že veritelia v každom členskom štáte použijú rovnaký rozdiel medzi najvyššou a najnižšou hodnotou základnej sadzby, na výpočet referenčnej sadzby EBA sa má použiť rovnaký referenčný dátum, ktorým má byť prvý pracovný deň každého roka.
            
         
               (9)
            
            
               Aby sa zabezpečilo, že názorné príklady odzrkadľujú miestne okolnosti, nemá sa použiť referenčná sadzba EBA, ak príslušný orgán stanovil referenčnú sadzbu. Referenčná sadzba uvedená v tomto rozhodnutí sa potom nemá použiť.
            
         
               (10)
            
            
               Európsky orgán pre bankovníctvo zorganizoval otvorenú verejnú konzultáciu o návrhu rozhodnutia o referenčnej sadzbe EBA, analyzoval možné súvisiace náklady a prínosy a požiadal o stanovisko Skupinu zainteresovaných strán v bankovníctve zriadenú v súlade s článkom 37 nariadenia (EÚ) č. 1093/2010,
            
         ROZHODLA TAKTO:
   Článok 1
   Referenčná sadzba uvedená v časti B oddiele 4 odseku 2 a v časti B oddiele 6 odseku 4 prílohy II k smernici 2014/17/EÚ (referenčná sadzba EBA) stanovená Európskym orgánom pre bankovníctvo, je uvedená v prílohe.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Londýne 21. marca 2016
      
         Andrea ENRIA
         
            predseda
         
         
            za Radu orgánov dohľadu
         
      
   
   
      (1)  Ú. v. EÚ L 331, 15.12.2010, s. 12.
   
      (2)  Ú. v. EÚ L 60, 28.12.2014, s. 34.
   
      PRÍLOHA
      Referenčná sadzba EBA podľa prílohy II k smernici o hypotekárnych úveroch (2014/17/EÚ)
      
                  1.
               
               
                  V tomto dokumente sa uvádza referenčná sadzba stanovená orgánom EBA uvedená v časti B oddiele 4 odseku 2 a v časti B oddiele 6 odseku 4 prílohy II k smernici 2014/17/EÚ (1) (ďalej len „referenčná sadzba EBA“).
               
            
                  2.
               
               
                  Referenčnú sadzbu EBA majú používať veritelia na výpočet názorného príkladu ročnej percentuálnej miery nákladov a názorného príkladu maximálnej výšky splátok podľa podmienok stanovených v uvedených odsekoch a na zahrnutie do oddielu 4 a oddielu 6 Európskeho štandardizovaného informačného formulára (ďalej len „formulár ESIS“), ako sa uvádza v prílohe II k smernici 2014/17/EÚ.
               
            
                  3.
               
               
                  Referenčná sadzba EBA sa použije len vtedy, keď príslušný orgán členského štátu nestanovil referenčnú sadzbu.
               
            
                  4.
               
               
                  Vzorec na výpočet referenčnej sadzby EBA je:
                  
                     
                  
                     V prípade zmlúv o úvere, ku ktorým sa formulár ESIS poskytuje v členských štátoch, ktoré používajú euro ako svoju menu:
                  
                  
                     
                        HR
                     = Najvyššia hodnota hlavnej refinančnej sadzby ECB za obdobie 20 rokov (alebo za najdlhšie obdobie, za ktoré sú k dispozícii údaje, ak je toto obdobie kratšie) pred dňom, keď veriteľ vypočíta rozdiel (HR – LR), ktorý sa použije vo vzorci uvedenom v odsekoch 6 a 7.
                  
                     
                        LR
                     = Najnižšia hodnota hlavnej refinančnej sadzby ECB za obdobie 20 rokov (alebo za najdlhšie obdobie, za ktoré sú k dispozícii údaje, ak je toto obdobie kratšie) pred dňom, keď veriteľ vypočíta rozdiel (HR – LR), ktorý sa použije vo vzorci uvedenom v odsekoch 6 a 7.
                  
                     
                        BR
                     = Úroková sadzba úveru platná pre zmluvu o úvere počas najdlhšieho obdobia známa v čase poskytnutia formulára ESIS.
                  
                     V prípade zmlúv o úvere, ku ktorým sa formulár ESIS poskytuje v ostatných členských štátoch:
                  
                  
                     
                        HR
                     = Najvyššia hodnota refinančnej sadzby národnej centrálnej banky (alebo rovnocennej sadzby národnej centrálnej banky) za obdobie 20 rokov (alebo za najdlhšie obdobie, za ktoré sú k dispozícii údaje, ak je toto obdobie kratšie) pred dňom, keď veriteľ vypočíta rozdiel (HR – LR), ktorý sa použije vo vzorci uvedenom v odsekoch 6 a 7.
                  
                     
                        LR
                     = Najnižšia hodnota refinančnej sadzby národnej centrálnej banky (alebo rovnocennej sadzby národnej centrálnej banky) za obdobie 20 rokov (alebo za najdlhšie obdobie, za ktoré sú k dispozícii údaje, ak je toto obdobie kratšie) pred dňom, keď veriteľ vypočíta rozdiel (HR – LR), ktorý sa použije vo vzorci uvedenom v odsekoch 6 a 7.
                  
                     
                        BR
                     = Úroková sadzba úveru platná pre zmluvu o úvere počas najdlhšieho obdobia známa v čase poskytnutia formulára ESIS.
               
            
                  5.
               
               
                  Dvadsaťročné obdobie pred poskytnutím formulára ESIS spotrebiteľovi sa začína najskôr 1. januára 1999.
               
            
                  6.
               
               
                  Výpočet (HR – LR) sa uskutoční raz za každý kalendárny rok, a to v prvý pracovný deň, okrem roku, v ktorom nadobudne účinnosť smernica o hypotekárnych úveroch, keď sa výpočet uskutoční 21. marca 2016. Výpočet sa použije na účely formulára ESIS poskytovaného spotrebiteľom v priebehu toho istého kalendárneho roka.
               
            
                  7.
               
               
                  Premenné HR a LR sú založené na základných sadzbách, ktoré platia v členskom štáte, v ktorom veriteľ spotrebiteľovi poskytuje formulár ESIS.
                  
                     HR a LR – príslušné refinančné sadzby národnej centrálnej banky alebo rovnocenné sadzby
                  
               
            
                  8.
               
               
                  Na účely výpočtu referenčnej sadzby EBA pre formulár ESIS poskytovaný v členskom štáte, ktorého menou nie je euro, platia tieto refinančné sadzby národnej centrálnej banky alebo rovnocenné sadzby národnej centrálnej banky:
                  
                              Členský štát
                           
                           
                              Názov príslušnej sadzby národnej centrálnej banky k februáru 2016
                           
                        
                              Bulharsko
                           
                           
                              Základná sadzba Bulharskej národnej banky
                           
                        
                              Česká republika
                           
                           
                              Repo sadzba Českej národnej banky
                           
                        
                              Dánsko
                           
                           
                              Jednodňová sadzba (T/N sadzba), odporúčaná na webovom sídle Danmarks Nationalbank
                           
                        
                              Chorvátsko
                           
                           
                              Lombardná sadzba Chorvátskej národnej banky
                           
                        
                              Maďarsko
                           
                           
                              Základná sadzba Centrálnej banky Maďarska
                           
                        
                              Poľsko
                           
                           
                              Refinančná sadzba národnej banky Narodowy Bank Polski
                           
                        
                              Rumunsko
                           
                           
                              Sadzba menovej politiky národnej banky Banca Naţională a României
                           
                        
                              Švédsko
                           
                           
                              Refinančná sadzba Sveriges Riksbank
                           
                        
                              Spojené kráľovstvo
                           
                           
                              Oficiálna diskontná sadzba Bank of England
                           
                        
            
         (1)  Smernica Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov týkajúcich sa nehnuteľností určených na bývanie a o zmene smerníc 2008/48/ES a 2013/36/EÚ a nariadenia (EÚ) č. 1093/2010 (Ú. v. EÚ L 60, 28.2.2014, s. 34).